20030721

Regulamentul (CE) nr. 1329/2003 al Consiliului

din 21 iulie 2003

de modificare a Regulamentului (CE) nr. 992/95 în ceea ce privește contingentele tarifare comunitare pentru anumite produse agricole și pescărești, originare din Norvegia

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 133,

având în vedere propunerea Comisiei,

întrucât:

(1) În conformitate cu dispozițiile Regulamentului (CE) nr. 992/95 al Consiliului din 10 aprilie 1995 privind deschiderea și modul de gestionare a contingentelor tarifare comunitare pentru anumite produse agricole și produse pescărești originare din Norvegia [1], au fost deschise contingente tarifare comunitare pentru anumite produse agricole și pescărești, originare din Norvegia. Aceste contingente au fost acordate în cadrul unui acord încheiat la 14 mai 1973 între Comunitatea Economică Europeană și Regatul Norvegiei [2].

(2) Printr-un acord sub formă de schimb de scrisori între Comunitatea Economică Europeană și Regatul Norvegiei, aprobat prin Decizia 2003/465/CE a Consiliului [3], cele două părți au stabilit concesiunile comerciale bilaterale suplimentare pentru produse agricole. În temeiul acestui acord, Comunitatea s-a angajat să deschidă, în fiecare an, în anumite condiții, contingente tarifare anuale cu rată zero a drepturilor pentru un anumit număr de produse originare din Norvegia.

(3) Contingentele tarifare în cauză se deschid, prin urmare, de la 1 ianuarie până la 31 decembrie în fiecare an. În cursul primului an calendaristic de aplicare a prezentului regulament, volumul anual total se reduce proporțional cu partea perioadei contingentare care a trecut înainte de deschiderea contingentelor.

(4) Volumul contingentelor tarifare cu numerele de ordine 09.0785 și 09.0786 se convertește în euro. În conformitate cu articolul 18 alineatul (2) din Regulamentul (CEE) nr. 2913/92 al Consiliului din 12 octombrie 1992 de stabilire a Codului Vamal Comunitar [4], aceste sume în euro se stabilesc pe baza cursului coroanei norvegiene publicat la 1 octombrie 2002 în Jurnalul Oficial al Comunităților Europene [5].

(5) Începând cu 1 ianuarie 2004, se prevede gestionarea contingentelor tarifare pentru produsele de la codul NC 0204 în temeiul Regulamentului (CE) nr. 2529/2001 al Consiliului din 19 decembrie 2001 de organizare comună a pieței în sectorul cărnii de oaie și de capră [6]. Prin urmare, contingentul tarifar pentru aceste produse originare din Norvegia nu este gestionat în cadrul dispozițiilor stabilite de Regulamentul (CE) nr. 992/95 decât până la sfârșitul anului 2003. Pentru lunile care au rămas din anul 2003, este necesar să se prevadă deja, în ceea ce privește importul acestor produse, prezentarea unui document de origine în conformitate cu dispozițiile stabilite în temeiul Regulamentului (CE) nr. 2529/2001.

(6) Prin urmare, este necesar să se modifice Regulamentul (CE) nr. 992/95 în consecință,

ADOPTĂ PREZENTUL REGULAMENT:

Articolul 1

Regulamentul (CE) nr. 992/95 se modifică după cum urmează:

1. La articolul 1 se adaugă următorul alineat:

"(4) Cu toate acestea, prin derogare de la alineatul (3), în ceea ce privește produsele din codul NC 0204, importatorii prezintă un document de origine în conformitate cu dispozițiile stabilite în temeiul articolului 16 alineatele (1) și (4) din Regulamentul (CE) nr. 2529/2001 al Consiliului din 19 decembrie 2001 de organizare comună a pieței în sectorul cărnii de oaie și de capră [].

2. Anexa I se modifică în conformitate cu anexa la prezentul regulament.

Articolul 2

(1) În 2003, volumul anual al contingentelor tarifare prevăzute de Regulamentul (CE) nr. 992/95, modificat în conformitate cu anexa la prezentul regulament, este redus proporțional, pe luni întregi, cu partea perioadei contingentare care a trecut înaintea datei prevăzute la articolul 3 alineatul (2). Cifra calculată astfel este rotunjită la unitatea imediat superioară.

(2) În 2003, volumul contingentului tarifar deschis în 2003 cu numărul de ordine 09.0761 se ridică la 770 tone.

Articolul 3

Prezentul regulament intră în vigoare în ziua următoare datei publicării în Jurnalul Oficial al Uniunii Europene.

Se aplică de la 1 iulie 2003.

Totuși, prezentul regulament nu se aplică, în ceea ce privește produsele din codul NC 0204, decât până la 31 decembrie 2003.

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles, 21 iulie 2003.

Pentru Consiliu

Președintele

F. Frattini

[1] JO L 101, 4.5.1995, p. 1. Regulament astfel cum a fost modificat prin Regulamentul (CE) nr. 3061/95 (JO L 327, 30.12.1995, p. 1).

[2] JO L 171, 27.6.1973, p. 1.

[3] JO L 156, 25.6.2003, p. 48.

[4] JO L 302, 19.10.1992, p. 1. Regulament astfel cum a fost modificat ultima dată prin Regulamentul (CE) nr. 2700/2000 (JO L 311, 12.12.2000, p. 17).

[5] JO C 235, 1.10.2002, p. 1.

[6] JO L 341, 22.12.2001, p. 3.

[] JO L 341, 22.12.2001, p. 3."

--------------------------------------------------

20030721

ANEXĂ

Anexa I la Regulamentul (CE) nr. 992/95 se modifică după cum urmează:

1. Nota de mai jos se inserează după titlul "Produse originare din Norvegia":

"Fără a aduce atingere regulilor de interpretare a nomenclaturii combinate, textul descrierii produselor este considerat ca având numai o valoare orientativă, regimul preferențial fiind determinat, în contextul prezentei anexe, de domeniul de aplicare al codurilor NC. În cazul în care se menționează coduri ex NC, regimul preferențial este determinat pe baza codului NC și descrierea corespunzătoare luate în considerare împreună."

2. Tabelul se modifică după cum urmează:

(a) titlul celei de-a patra coloane se înlocuiește cu "Volumul contingentelor (tone, cu excepția altor mențiuni)";

(b) pozițiile cu numărul de ordine 09.0757, 09.0761 și 09.0762 se înlocuiesc cu următorul text:

"09.0757 | ex080920 | Cireșe, proaspete, de la 16 iulie până la 31 august | 900 | Scutire [1] |

09.0761 | ex08101000 | Fragi, proaspeți, de la 9 iunie până la 31 iulie | 900 | Scutire |

09.0762 | ex08101000 | Fragi, proaspeți, de la 1 august până la 15 septembrie | 900 | Scutire |

(c) se inserează următoarele poziții:

"09.0781 | 02041000 02042100 020422 02042300 [2] 02043000 02044100 020442 02044310 [3] 02044390 [4] 02045011 02045013 02045015 02045019 02045031 02045039 [5] 02045051 02045053 02045055 02045059 02045071 02045079 [5] | Carne de animale din speciile ovină sau caprină, proaspătă, refrigerată sau congelată | 300 [6] | Scutire |

09.0782 | 0210 | Carne și organe comestibile, sărate sau în saramură, uscate sau afumate; făină sau praf, comestibile, din carne sau din organe comestibile | 200 | Scutire |

09.0783 | 07041100 | Salate | 300 | Scutire |

09.0784 | 07051900 | Alte lăptuci | 300 | Scutire |

09.0785 | 06029051 | Plante perene | 136212 euro | Scutire |

09.0786 | 06029070 | Plante de interior: Butași cu rădăcină și material săditor, cu excepția cacteelor | 544848 euro | Scutire |

09.0787 | 1601 | Cârnați, mezeluri și produse similare din carne, organe comestibile sau din sânge; preparate alimentare pe baza acestor produse | 300 | Scutire |

--------------------------------------------------